text: [{"text_idx": "#000001", "text": "Ta\u0301 hundurin veit, hvat hann skal og dugir at gera ta\u00f0, kanst tu\u0301 seta or\u00f0 og tekin saman vi\u00f0 a\u0301vi\u0301su venjingini; t.d. siga \u201clegg teg\u201d."}, {"text_idx": "#000002", "text": "L\u00e6ring hja\u0301 hundum ver\u00f0ur ofta by\u0301tt i\u0301 try\u0301 stig: innl\u00e6ring, stabilisering og generalisering (Rosbjerg, 2013). Ta\u0301 vit \u00e6tla, at hundurin skal l\u00e6ra okkurt ny\u0301tt, veit hann ju\u0301 ikki, hvat ta\u00f0 er, vit vilja hava, at hann skal gera. Hundurin skilir t.d. ikki, hvat or\u00f0ini \u201clegg teg\u201d merkja, fyrr enn hann kann kny\u0301ta r\u00f8rsluna at leggja seg saman vi\u00f0 munnligu bo\u00f0unum ella a\u0301vi\u0301sum handtekni. Ta\u00f0 fyrsta stigi\u00f0 er ti\u0301 innl\u00e6ringin, har hundurin l\u00e6rir ta\u00f0 ny\u0301ggja.Tu\u0301 kanst t.d. lokka hundin vi\u00f0 go\u0301\u00f0bitum i\u0301 ta ynsktu st\u00f8\u00f0una, ella tu\u0301 bi\u0301\u00f0ar, til hundurin av s\u00e6r sja\u0301lvum byrjar at gera okkurt, sum n\u00e6rkast ti\u0301 lidnu venjingini. So klikkir tu\u0301 og l\u00f8nar honum vi\u00f0 go\u0301\u00f0bitum fyri ta\u00f0. Si\u0301\u00f0an setur tu\u0301 st\u00f8rri og st\u00f8rri kr\u00f8v til hundin, a\u0301\u00f0renn klikk og l\u00f8n koma. At enda klikkir og l\u00f8nar tu\u0301 fyri ta lidnu venjingina. Hesin seinni ha\u0301tturin ver\u00f0ur bru\u0301ktur av teimum f\u00f8randi i\u0301 venjing vi\u00f0 klikkjara og ver\u00f0ur kalla\u00f0ur shaping (K\u00f8ste & Egtved, 2008). Ta\u0301 hundurin veit, hvat hann skal og dugir at gera ta\u00f0, kanst tu\u0301 seta or\u00f0 og tekin saman vi\u00f0 a\u0301vi\u0301su venjingini; t.d. siga \u201clegg teg\u201d."}, {"text_idx": "#000003", "text": "Si\u0301\u00f0an skal ta\u00f0 l\u00e6rda venjast, styrkjast og festa seg. Ta\u0301 er vit komin til stabilisering. Best er at venja ta\u00f0 ny\u0301ggja v\u00e6l og vir\u00f0iliga i\u0301 kendum og ro\u0301ligum umhv\u00f8rvi heima. Si\u0301\u00f0an ver\u00f0ur avbjo\u0301\u00f0ingin at kunna gera ta\u00f0 ny\u0301liga l\u00e6rda a\u0301 no\u0301gvum ymiskum st\u00f8\u00f0um og vi\u00f0 ymiskari o\u0301ro\u0301gv av b\u00e6\u00f0i fo\u0301lki og hundum. Ta\u0301 eru vit komin til generalisering. I\u0301 okkara f\u00f8ri er ta\u00f0 generaliseringin, sum er mest avbjo\u0301\u00f0andi."}, {"text_idx": "#000004", "text": "Hendan summardagin i\u0301 2016 h\u00f8vdu vit fingi\u00f0 bo\u00f0 um, at hundarnir skuldu ganga pent inn a\u0301 \u00f8ki\u00f0 vi\u00f0 Leynavatn a\u0301\u00f0renn venjing."}, {"text_idx": "#000005", "text": "Hendan summardagin i\u0301 2016 h\u00f8vdu vit fingi\u00f0 bo\u00f0 um, at hundarnir skuldu ganga pent inn a\u0301 \u00f8ki\u00f0 vi\u00f0 Leynavatn a\u0301\u00f0renn venjing. At ganga pent merkir, at hundurin skal ganga vi\u00f0 vinstru li\u00f0 f\u00f8rarans og fylgja honum. Eg fo\u0301r fra\u0301 hu\u0301sum i\u0301 go\u0301\u00f0ari ti\u0301\u00f0, so Lui og eg kundu ganga pent inn, a\u0301\u00f0renn hini komu. I\u0301 fyrsta lagi kundi hann ikki lata seg o\u0301ro\u0301gva av hinum hundunum, og i\u0301 \u00f8\u00f0rum lagi fo\u0301r eingin at si\u0301ggja, um Lui als ikki gekk pent. Men gakk! Ta\u0301 eg kom til venjingar\u00f8ki\u00f0, vo\u0301ru fleiri komin og onnur a\u0301 veg. So har var einki anna\u00f0 at gera enn at byrja at ganga. Ti\u0301betur visti eingin um mi\u0301n bla\u0301a klikkjara i\u0301 h\u00f8gra lo\u0301gva."}, {"text_idx": "#000006", "text": "Ta\u00f0 gekk ikki so gali\u00f0. Ti\u0301betur vo\u0301ru vit no\u0301gv til venjing, og \u00f8ki\u00f0 var sto\u0301rt, so venjarin kundi ikki hyggja eftir \u00f8llum i\u0301 senn. Hendan dagin vildi eg helst vera o\u0301sjo\u0301nlig sum longst. Lui skuldi venja at leggja seg b\u00e6\u00f0i skjo\u0301tt og v\u00e6l; t.v.s. at hann skuldi liggja beint og ikki skeivur. Seinnu venjingarha\u0301lvu vandu vit m.a. at fa\u0301a hundarnir at fara inn i\u0301 ein ring at leggja seg. Lui var raskur at venja, og eg byrja\u00f0i at slappa av."}, {"text_idx": "#000007", "text": "Og so ma\u0301tti eg avdu\u0301ka fyri venjaranum, at vit h\u00f8vdu vant at gingi\u00f0 pent og at bru\u0301kt klikkjara heima. Fyri at fa\u0301a ra\u0301\u00f0 og veglei\u00f0ing, gingu vit eitt sindur. Fyrst bakka\u00f0i eg, og Lui fylgdi m\u00e6r. Si\u0301\u00f0an vendi eg m\u00e6r solei\u00f0is, at Lui kom at ganga vi\u00f0 mi\u0301na vinstru li\u00f0. Og mi\u0301n sann, um hann ikki fylgdi m\u00e6r. Og gla\u00f0 var eg. Hesa fer\u00f0 h\u00f8vdu vit ikki koyrt i\u0301 45 minuttir, so Lui bara kundi snodda eina a\u00f0rasta\u00f0ni enn vanligt. I\u0301 sta\u00f0in komu vit eitt fet vi\u0301\u00f0ari vi\u00f0 klikkjaranum i\u0301 lo\u0301gvanum a\u0301 okkara dru\u0301gvu, men gevandi og mangan stuttligu l\u00e6rilei\u00f0."}, {"text_idx": "#000011", "text": "Ti\u0301\u00f0indiKom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41Gjald fyri innflutningsloyvir h\u00e6kkar14. apri\u0301l 2023 - 23:09"}, {"text_idx": "#000012", "text": "Kom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41"}, {"text_idx": "#000020", "text": "Ta\u00f0 gert tu\u0301 vi\u00f0 at broyta stillingar i\u0301 kaganum. Hvar stillingarnar eru, veldst um, hv\u00f8nn kaga, tu\u0301 ny\u0301tir. Farspor, sum Google Analytics ny\u0301tir, kanst tu\u0301 velja fra\u0301 vi\u00f0 at installera eitt add-on i\u0301 kagan. Ta\u00f0 eitur Google Analytics Opt-out. Minst to\u0301 til, at velur tu\u0301 farspor fra\u0301, kanst tu\u0301 ikki ny\u0301ta t\u00e6r t\u00e6nastur, sum farsporini sty\u0301ra."}]